CELEX: 62014CN0441
Language: hr
Date: 2014-09-24 00:00:00
Title: Predmet C-441/14: Zahtjev za prethodnu odluku koji je 24. rujna 2014. uputio Højesteret (Danska) – DI [Dansk Industri], u ime i za račun Ajosa A/S protiv Estate of Karsten Eigil Rasmussen

24.11.2014   
            
            
               HR
            
            
               Službeni list Europske unije
            
            
               C 421/24
            
         Zahtjev za prethodnu odluku koji je 24. rujna 2014. uputio Højesteret (Danska) – DI [Dansk Industri], u ime i za račun Ajosa A/S protiv Estate of Karsten Eigil Rasmussen
   (Predmet C-441/14)
   2014/C 421/34
   Jezik postupka: danski
   
      Sud koji je uputio zahtjev
   
   Højesteret
   
      Stranke glavnog postupka
   
   
      Tužitelj: DI [Dansk Industri] u ime i za račun Ajosa A/S
   
      Tuženik: Estate of Karsten Eigil Rasmussen
   
      Prethodna pitanja
   
   
               1.
            
            
               Protivi li se općem načelu prava Europske unije o zabrani diskriminacije na temelju dobi pravni propis poput onoga iz danskog zakonodavstva, prema kojem radnici nisu ovlašteni na otpremninu ako su ovlašteni na starosnu mirovinu koju im njihov poslodavac plaća na temelju mirovinskog sustava kojemu su pristupili prije nego što su navršili 50 godina, neovisno o tome hoće li odlučiti ostati na tržištu rada ili otići u mirovinu?
            
         
               2.
            
            
               Je li u skladu s pravom Europske unije da danski sud – u sporu između radnika i privatnog poslodavca u vezi s plaćanjem otpremnine od čijeg plaćanja je poslodavac izuzet prema nacionalnom pravu navedenom u prvom pitanju, a što je protivno općem načelu prava EU-a o zabrani diskriminacije na temelju dobi – izvrši uravnoteženje tog načela i njegovog izravnog učinka s načelom pravne sigurnosti i s njime povezanim načelom zaštite legitimnih očekivanja, i nakon toga zaključi da načelo pravne sigurnosti mora prevladati nad načelom o zabrani diskriminacije na temelju dobi tako da je poslodavac prema nacionalnom pravu izuzet od obveze plaćanja otpremnine? Isto tako, postavlja se pitanje treba li, pri donošenju odluke o mogućnosti takvog izvršavanja, uzeti u obzir činjenicu da radnik ovisno o okolnostima, od države Danske može tražiti naknadu štete zbog neusklađenosti njezinog zakonodavstva s pravom Europske unije.